Stesen MRT/LRT Bukit Panjang

Stesen Bukit Panjang (DT1/BP6) merupakan stesen pertukaran Sistem Pengangkutan Gerak Cepat (MRT) bagi Laluan Pusat Bandar yang terletak di sempadan kawasan rancangan Bukit Panjang, Bukit Batok dan Choa Chu Kang di Singapura terutamanya di Bandar Baru Bukit Panjang. Ia merupakan terminal barat bagi Laluan Pusat Bandar, dengan laluan bersambung ke utara sebagai laluan perkhidmatan ke Depot Gali Batu. Stesen ini disepadukan dengan Pertukaran Bas Bukit Panjang yang dibangunkan semula pada 2017.

Stesen MRT ini disambungkan dengan stesen Sistem Rel Ringan (LRT) melalui jambatan di aras mezanin stesen LRT. Jarak tidak jauh dari stesen pertukaran ialah Bukit Panjang Plaza dan Junction 10.

Tidak ada hubungan berbayar di antara stesen MRT dan LRT, di mana pengguna perlu ketik keluar dan ketik sekali lagi apabila bertukar di antara dua laluan. Tiada caj tambahan dikenakan selagi pertukaran dari aras jalan LRT Bukit Panjang atau pintu tambang aras mezanin dan pintu tambang Laluan Pusat Bandar (atau sebaliknya) dibuat dalam masa 15 minit."Tapping out needed for line transfers at Newton, Bukit Panjang stations; no extra fares: LTA", "[Channel NewsAsia]" 01 December 2015. Retrieved on 01 December 2015. Stesen ini merupakan salah satu daripada tiga stesen pertukaran di Singapura di mana pengguna perlu ketik keluar dan ketik sekali lagi apabila bertukar di antara dua laluan; iaitu stesen Tampines dan Newton. Stesen ini juga ialah stesen bertingkat (atas jejambat) pertama di Singapura tanpa hubungan berbayar apabila menukar di antara dua aliran.

 Sejarah 
10,000 penumpang pada waktu puncak pagi terkandas 30 Ogos 2001 disebabkan perkhidmatan Sistem Rel Ringan (LRT) masih dibaiki selepas kegagalan kuasa pada petang 29 Ogos 2001. Satu kereta api LRT melanggar alur suis di stesen Bukit Panjang kira-kira jam 17:40 pada 29 Ogos, menyebabkan kegagalan bekalan kuasa. Perkhidmatan diteruskan pada jam 10:15 hari berikutnya setelah 16 jam kemudian.

Pada 15 Julai 2008, apabila lokasi sebenar stesen didedahkan, nama kerja stesen ialah stesen MRT Petir, dinamakan sempena Petir Road, tetapi ia membawa kepada keprihatinan, di mana kekeliruan boleh timbul dengan nama Petir, sebuah stesen LRT yang terletak sedikit jauh walaupun nama yang sama digunakan. Selepas satu siri pengundian awam yang diadakan oleh Penguasa Pengangkutan Darat (LTA) pada 16 Jun 2009, nama stesen dimuktamadkan sebagai stesen MRT Bukit Panjang.

Lokasi stesen MRT dan kurangnya ketersambungan dengan stesen LRT menyebabkan anggota Parlimen tempatan memohon kajian semula, tetapi ia ditolak oleh LTA kerana "kekangan teknikal" di mana laluan kereta api terpaksa melengkung dengan tajam dalam jarak pendek untuk membenarkan stesen pertukaran biasa boleh dibina. Ia juga difikirkan bahawa laluan MRT dan LRT tersebut dikendalikan oleh dua pengendali berbeza, jadi nama 'Bukit Panjang' seharusnya digunakan dua kali dalam peta sistem kereta api berbanding sebagai stesen pertukaran. Walau bagaimanapun, satu laluan penghubung ditambah di antara stesen MRT dan LRT Bukit Panjang dan membayangkan bahawa terdapat pembangunan baru di tapak rizab antara kedua-dua stesen. Sejak itu, stesen tersebut ditandakan sebagai stesen pertukaran dengan laluan LRT Bukit Panjang, pada sistem MRT.

 Reka letak 
L2Platform sisi, pintu akan dibuka di sebelah kiriPlatform 2Alternate Services : Khidmat A menuju ke  Choa Chu Kang melalui  Senja →: Khidmat B menuju ke  Choa Chu Kang melalui  Petir →Platform 1Khidmat ulang–alik : Khidmat A & B menuju ke  Choa Chu Kang melalui  Phoenix ←Platform sisi, pintu akan dibuka di sebelah kiriMezanin</span>Kawasan Pertukaran</span>Pintu tambang, mesin tiket, jambatan penghubung pertukaran ke laluan Downtown dan platform stesen LRTL1Ruang Legar LRTPintu tambang, mesin tiket, kedaiAras JalanHillion Mall, Hillion Residences, Pertukaran Bas Bukit PanjangB1Aras KhidmatCapaian Terbatas
|-
|style="border-bottom:solid 1px gray;" width=50 valign=top|B2Ruang Legar MRT</span>Pintu tambang, mesin tiket, pusat kawalan stesen, kaunter TransitLink, kedai, jalan bawahB3</span>Platform B 20px  menuju ke  Expo melalui  Cashew →Platform tengah, pintu akan dibuka di sebelah kiri untuk platform B dan di sebelah kanan untuk platform APlatform A 20px  menuju ke  Expo melalui  Cashew →   kereta api yang ditamatkan khidmatnya ←

 Rujukan 

 Pautan luar 

  https://www.lta.gov.sg/content/ltagov/en/getting_around/public_transport/rail_network.html

Bukit Panjang
Bukit Panjang
Kategori:Bukit Panjang